《夜宿黄河》
宋代·汪梦斗

轻舟自挽上危滩，不见黄河古水津。天上三更下弦月，梦中万里异乡魂。

苦无浊酒浇劳役，喜有清飙濯暑袢。晓起掀篷明望眼，蹇驴载鹊过前村。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。